**Mór Városi Önkormányzat Képviselő-testületének**

**231/2014. (XI.14.) Kt.**

**határozata**

**Mór Városi Önkormányzat Közbeszerzési szabályzatának módosítása tárgyában**

Mór Városi Önkormányzat Képviselő-testülete 182/2014. (VIII.27.) Kt. határozatával jóváhagyott Közbeszerzési szabályzatát (a továbbiakban: Közbeszerzési Szabályzat) 2014. november 14-i hatállyal az alábbiak szerint módosítja:

1. A Közbeszerzési szabályzat V.2./ pontjában a „Településfejlesztési Bizottsága” szövegrész helyébe „Pénzügyi Bizottsága” szöveg lép.

2. A Közbeszerzési szabályzat V.3./ pontja az alábbiak szerint módosul:

„V.3./ A nettó 15 millió Ft értékhatárt meghaladó értékű közbeszerzések esetén a Kbt. 22. § (4) bekezdése szerinti bírálóbizottság feladatait a jegyző, Frey Attiláné és Csordás Mónika látja el, a Képviselő-testület pedig dönt a közbeszerzési eljárás megindításáról, a beérkezett ajánlatokat, illetve részvételi jelentkezéseket elbírálja, meghozza az eljárást lezáró döntést. Amennyiben bármely bírálóbizottsági tag feladatait tartós akadályoztatása miatt nem tudja ellátni, a kieső tag helyettesítéséről a jegyző dönt figyelembe véve a Kbt. 22. § (3) bekezdésben foglaltakat.”

3. A Közbeszerzési szabályzat VI.1./ pontjának 4. francia bekezdésében a „Településfejlesztési Bizottságot” szövegrész helyébe „Pénzügyi Bizottságot” szöveg lép.

4. A Közbeszerzési szabályzat VI.3./ pontja a következő francia bekezdéssel egészül ki:

„- tagként részt vesz az V.3./ pont szerinti bíráló bizottság munkájában.”

5. A Közbeszerzési szabályzat VI.4./ pontjában a „Településfejlesztési Bizottság” szövegrész helyébe „Pénzügyi Bizottság” szöveg lép.

Fenyves Péter Dr. Pálla József

polgármester jegyző